Razgovor:Gradiška

message: Postojao je duplikat pod imenom Gradiska. Clanak je spojen. Stari tekst se nalazi ovdje
Bosanska Gradiška (ćirilicom: Босанска Градишка) je grad na sjeverozapadu Bosne i Hercegovine. Nalazi se na desnoj obali rijeke Save, nasuprot Stare Gradiške u Hrvatskoj, te sjeverno od Banja Luke. Bosanska Gradiška administrativno pripada Republici Srpskoj.
1991. godine, općina Bosanska Gradiška je imala populaciju 60.062, od kojih su 35.989 Srbi (59.9%), 15.888 Bošnjaci (26.4%), 3.422 Hrvati (5.6%), 3.245 Jugoslaveni (5.4%) i 1.518 ostali (2.5%). Grad Bosanska Gradiška je imao 18.671 stanovika: 43.5% Bošnjaci, 37.7% Srbi, 10.3% Jugoslaveni, 4.6% Hrvati, 3.9% ostali.
Općina Bosanska Gradiška nalazi se u sjeverozapadnom dijelu Bosne i Hercegovine, zahvatajući Lijevče polje i Potkozarje, sa površinom od 762 km². Rijekom Savom na sjeveru u dužini od preko 40 km graniči se sa Hrvatskom, općinama Novom Gradiškom i Novskom, sa istočne strane sa općinom Srbac, sa juga najvećim dijelom sa Laktašima i djelimično s banjalučkom općinom, a sa zapada i jugozapada Bosansko-dubičkom i Prijedorskom općinom.
Historija 
Bosanska Gradiška se prema pisanim dokumentima, prvi put pominje prije nešto više od 700 godina i to pod nazivom Gradiški Brod. Međutim, život na prostorima sadašnjeg grada, u bližoj i široj okolini, datira još od prahistorijskog doba.
U doba Rimljana na mjestu sadašnjeg grada nalazilo se naselje Municipium Servicium, koje je bilo važna raskrsnica puteva prema istoku i jugu Balkana, odnosno pristanište za riječnu rimsku flotu što dovoljno govori o strateškom značaju naselja u to vrijeme.
Oko 1330. godine Gradiška se pominje kao slobodna varoš. U srednjem vijeku Bosanska Gradiška je imala veliki značaj kao mjesto prolaza preko rijeke Save. Ovo mjesto je 1537. godine palo pod vlast Turaka koji su se na ovim prostorima zadržali sve do aneksije Bosne i Hercegovine od Austrougarske 1878. godine.
Geografija
Na području općine živi oko 62.000 stanovnika, a u samom gradu 18.000. Općina ima 69 sela, organizovanih u 53 mjesne zajednice. Najveća seoska naselja su Nova Topola, G. Podgradci, Orahova i Turjak. Cijelo područje općine je elektrificirano, a u završnoj fazi je telefonizacija seoskog područja. Sva sela su povezana sa sjedištem općine autobuskim linijama, a iz Bosanske Gradiške se svakodnevno održavaju autobuske linije prema Banja Luci, Beogradu, Novom Sadu, Subotici, Sarajevu i drugim mjestima. Bosanska Gradiška je udaljena od Banja Luke 50 km, od Beograda 280 km, a od Zagreba 130 km. Putnu mrežu čini 700 km lokalnih i regionalnnh puteva te 90 km magistralnih puteva, koji preko Gradiške vode prema istočnom djelu Bosne i Hercegovine i Banja Luci, a na sjever prema Srednjoj i Zapadnoj Evropi. 
U Bosanskoj Gradišci se nalazi i jedan od najznačajnijih međunarodnih graničnih prelaza u Bosni i Hercegovini za putnički i teretni saobraćaj. 
Pored rijeke Save, koja je u ovom području plovna, općina je bogata i brdskim rijekama, od kojih su najveće Vrbaška, Jablanica, Jurkovica i Lubina. 
Bosanska Gradiška je locirana na nadmorskoj visini od 92 m, plodna lijevčanska ravnica je na prosječnoj nadmorskoj visini od 110 m, a pojedina sela u brdskom području i do 300m.
Povoljni klimatski kontinentalni uslovi i geografski položaj, veliko šumsko bogatstvo planine Kozare i Prosare, plodno Lijevče polje i dijelovi Posavine, pogodno brežuljkasto obradivo zemljište, nalazišta kamena dijabaza, bogato nalazište mermera u Prosari, plovnost rijeke Save i druge pogodnosti, uticale su na razvoj brojnih oblasti privređivanja, a prvenstveno primarne poljoprivredne proizvodnje, prehrambene i drvne industrije kao i drugih privrednih grana
thread_title:  Duplikat 

message: Zašto grb Goražda?--PhilG 19:06, 4 februar 2006 (CET)
replies: text: Greska. --EmirA 22:54, 4 februar 2006 (CET)
thread_title:  Grb 

message: Biblioteka se ne naziva Jovan Dučić niti je ikad takav naziv nosila. Trenutno je registrovana kao Javna ustanova Narodna biblioteka Gradiška, adresa M. G. Nikolajeviča 22,78400 Bos. Gradiška. Web adresa je http://www.biblioteka-gradiska.com.
Unamaja (razgovor) 12:34, 28 mart 2012 (CEST)
thread_title:  O biblioteci 

message: Službeno ime grad na dokumentima je Gradiška ili Bosanska Gradiška ?--Rjecina2 (razgovor) 12:36, 12 septembar 2012 (CEST)
replies: text: Bosanska Gradiška. EOD --CER@ (ask) 15:40, 12 septembar 2012 (CEST)
Službeno ime grada, odnosno opštine je samo Gradiška! I taj naziv je i službeno usvojen odlukom saveta ministara BiH, mislim od marta ove godine kada je donesen zakon o imenima naselja. Pa je tako umesto Bosanski Brod ostao samo Brod, Skender Vakuf je Kneževo, Bosanska Dubica je Kozarska Dubica itd. E sad što neki proturaju političke stavove, to je već druga stvar! Pozdrav iz Gradiške! --НиколаБ (razgovor) 20:12, 25 decembar 2012 (CET)
thread_title: Ime

message: Želio bih konkretno nabrojati 11 srušenih džamija u Bosanskoj Gradišci tokom agresije na BiH: Tekijska, Selmija, Liskovačka, zatim Šibić-begova, Čikulska, Čatrnjska, dvije dubrovačke, te tri orahovačke - Jusufagina, Haluška i Azizija. 
Poveznica i referenca na BS Wikipediji se nalazi na sljedećoj adresi: http://bs.wikipedia.org/wiki/D%C5%BEamije_u_Bosanskoj_Gradi%C5%A1ci. 
Tu piše neprovjereno, ali se tačna referenca nalazi na web strani Rijaseta IZ u BiH: 
http://www.rijaset.ba/index.php?option=com_content&view=article&id=1081:dramije-u-bosanskoj-gradicci&catid=103&Itemid=220
Unaprijed hvala, 
Dženan
Članak sadrži zastarjele podatke o nazivu naseljenog mjesta/opštine. Gradiška a ne Bosanska Gradiška.Sewerload (razgovor) 04:54, 20 april 2015 (CEST)sewerload
Nije opština niti samo Gradiška. Tako govore Srbi. Kaže se općina i Bosanska Gradiška. --31.176.244.240 06:13, 20 april 2015 (CEST)
Govorim onako kako govorim. Opština ili općina. Članak sadrži netačne podatke. Sewerload (razgovor) 15:15, 23 april 2015 (CEST)sewerload
replies: text: Objašnjenje za vraćanje izmjene: Mislim da smo davno riješili naziv ovog grada na sjeveru Bosne. --Munja (ispocetka) 15:27, 23 april 2015 (CEST)
Poštovani korisničke Ispočetka. Nakon Vaše izmjene Bosanska Gradiška ode u blizinu Brčkog ili Bijeljine. Sjeveroistok Bosanske Krajine bi bio tačan ali SI BiH nije. Selam109.175.46.5 16:32, 23 april 2015 (CEST)

text: My bad, hvala. --Munja (ispocetka) 16:35, 23 april 2015 (CEST)
thread_title:  Zahtjev za izmjenu, 6. oktobar 2013 

message: Može li neko da ispravi gradonačelnika? Sada je Zoran Adžić iz SNSD-a. Hvala.
replies: text: Ažurirano. Hvala i Vama. – KWiki (razgovor) 21:51, 30 juli 2021 (CEST)
thread_title:  Gradonačelnik